Tájékoztató a kérelem kitöltéséhez
Rendkívüli települési támogatás
(1) Kérelmére rendkívüli települési támogatásban kell részesíteni az Szt. 45.§ (3) és (4) bekezdésében meghatározott esetekben azt a személyt, akinél az egy főre számított havi családi jövedelem az öregségi nyugdíj mindenkori legkisebb összegének 150 %-át, egyedül élő esetén annak 200%-át nem haladja meg.
(2) Különös méltánylást érdemlő esetben - pl. elemi kár, a létfenntartást veszélyeztető lopás, rablás, két hónapot meghaladó tartós betegség, váratlan és súlyos betegség miatti gyógyszerköltség - jövedelemhatártól függetlenül rendkívüli települési támogatást kell megállapítani, ha a kérelmező a rendkívüli körülményt igazolja, arra vonatkozóan nyilatkozatot tesz, illetőleg, ha az köztudomású. (3) A rendkívüli települési támogatás mértéke 1.000.- Ft-tól 20.000.- Ft-ig terjedhet. (4) A  (2) bekezdésében meghatározott esetben a segély mértéke 30.000.- Ft-ig terjedhet.
(5) A rendkívüli települési támogatás kamatmentes kölcsön formájában is nyújtható. A kölcsönként folyósított rendkívüli települési támogatást 12 hónap alatt kell visszafizetni, de a hatáskörrel rendelkező ennél rövidebb visszafizetési időt is megállapíthat.     Az első törlesztő részlet visszafizetése az ellátás kifizetésének hónapját követő második hónaptól esedékes. A törlesztő részleteket minden hó 5-ig kell a  hivatal pénztárába befizetni.
(6) A rendkívüli települési támogatás iránti kérelemhez mellékelni kell az e rendelet 4 számú melléklete szerinti jövedelemnyilatkozatot, valamint az abban feltüntetett jövedelmek valódiságának igazolására szolgáló iratokat. A kérelem benyújtható az e rendelet 6 számú melléklete szerinti formanyomtatványon is.
(7) A rendkívüli települési támogatás iránti kérelemről a hatáskör gyakorlója az (1) bekezdés szerinti esetben 15 napon belül, a (2) bekezdés szerinti esetben lehetőség szerint azonnal de legkésőbb 3 napon belül dönt.
Temetési támogatás
(1) Kérelemre, az elhunyt személy eltemettetésének költségeihez való támogatást kell nyújtani annak a szociálisan rászorult személynek, aki – számlával igazoltan – a temetésről gondoskodott és:
- a haláleset időpontjában hegyesdi  lakos és/vagy
- az elhunyt volt  hegyesdi lakos , vagy az elhunyt  lakcíme tartós bentlakásos intézményi elhelyezés miatt szűnt meg.(2) Szociálisan rászorult személynek kell tekinteni azt az eltemettetőt, akinek a jövedelme az öregségi nyugdíj mindenkori legkisebb összegének 400%-át nem haladja meg. (2)A támogatás összege esetenként 30.000.- Ft.
 Rendkívüli gyógyszertámogatás
(1) Kérelemre rendkívüli gyógyszertámogatásra jogosult az a személy, akinek nevére szóló számlákkal igazolt  gyógyszerköltsége:  a) ha családjában az egy főre eső jövedelem az öregségi nyugdíjminimum kétszeresénél kevesebb a 15 %-át;  b) ennél magasabb jövedelemmel rendelkező esetében a 30 %-át, egyedül élő esetében a 20 %-át
eléri vagy meghaladja. (2) A rendkívüli gyógyszertámogatás összege a számlákkal igazolt gyógyszerköltség 50 %-áig terjedhet, de nem lehet több esetenként 20.000.- Ft-nál.
Gyermekek tanulmányainak támogatása
(1) A gyermekek tanulmányainak támogatása a (z):
a) tanévkezdés miatti – általános iskolai, középiskolai, nappali tagozatos felsőfokú oktatási intézményi - többletkiadásokhoz (tankönyv, iskolai felszerelés stb.); a)  óvodai, menzai, napközis étkezési térítési díjhoz;
b) lakóhelytől eltérő oktatási intézménybe történő utazáshoz nyújtott támogatás.
   (2) Kérelmére gyermekek tanulmányainak támogatására jogosult az a szülő, akinek a családjában az egy főre számított  jövedelem az öregségi nyugdíj mindenkori legkisebb összegének 200 %-át, gyermekét egyedül nevelő szülő  esetében annak 250%-át nem haladja meg.
(3) A kérelemhez csatolni kell az … számú melléklet szerinti jövedelemnyilatkozatot az igazolásokkal és az  (1) bekezdés a) pontja esetén a  kérelemben fel kell tüntetni az ellátást biztosító intézmény megnevezését.
(4) A szülő  tanulói, hallgatói jogviszonyt (5) bekezdésben foglaltak kivételével köteles igazolni.
(5)A Monostorapáti „Művészetek Völgye” Általános Iskolában  tanuló gyermek támogatásra való jogosultságát az intézmény vezetője igazolja. Az intézményvezető minden év augusztus 31. napjáig megküldi az önkormányzat hivatalába  az intézményben tanuló gyermekek névsorát, osztályonként.
(6) A támogatás összege:   évi egyszeri 10.000.- Ft
  
   Újszülöttek hozzátartozóinak egyszeri támogatása
(1) Kérelemre - egyszeri támogatásban részesülnek a községben élő újszülöttek hozzátartozói. (2)Újszülöttek hozzátartozóinak egyszeri támogatására jogosult az a szülő, akinek a családjában az egy főre számított  jövedelem az öregségi nyugdíj mindenkori legkisebb összegének 300 %-át, gyermekét egyedül nevelő szülő  esetében annak 400%-át nem haladja meg. A támogatás további feltétele, hogy az újszülött valamelyik szülője a születést megelőzően legalább két éves folyamatos hegyesdi lakóhellyel rendelkezzen.(3) A kérelemhez csatolni kell az újszülött születési anyakönyvi kivonatának másolatát. (4) A támogatás mértéke: gyermekenként 20.000.- Ft  

